text: Nyt flisanlæg varmer en halv by op
  25 september 2017 kl. 09.54
  Det nye anlæg på Dupont i Grindsted erstatter kul som brændsel og sørger samtidig for, at masser af overskudsvarme bliver sendt videre.
  Boligejere i Grindsted kan se frem til, at overskudsvarme sørger for billigere varmepriser i fremtiden.
  I dag bliver det nye flisanlæg på Dupont Nutrition Biosciences indviet og samtidig med, at det giver en årlig CO2-reduktion på 64.000 ton, kommer virksomheden også til at levere godt halvdelen af det lokale varmeværks behov for fjernvarme.
  - Miljøet er den helt store vinder i det her, men fordi vi ikke kan bruge den damp, som kommer fra anlægget så bliver den overskudsvarme langt ud i fjernvarmeledningen i Grindsted, siger fabrikschef Martin Kirstein Madsen, til TV SYD.
  Dupont har investeret et trecifret millionprojekt i det nye anlæg, der helt erstatter erstatter kul som brædsel.
  Fabrikken producerer fødevareingredienser i en proces, der bruger masser af energi, derfor betyder det også, at den produktion fremover bliver stort set CO2-neutral, oplyser Dupont.
  